text: [{"text_idx": "#000004", "text": "Gaafii: intalti takka rifeensa yoo gabaabsatte hukmii shari\u2019aatti akkami?"}, {"text_idx": "#000005", "text": "Deebisaa: Wanti intalti ittiin boontuu fi namni dhiiraa intalarraa ittiin gammadu rifeensa. Abbaa manaatiin wal taatanii yoo rifeensa gabaabsatte rakkoon hin jiru. Haa ta\u2019u malee yahuudaa fi nasaaratti fakkaachuudhaaf jecha gabaabsuun shari\u2019aa keessatti dhoowwaadha."}, {"text_idx": "#000006", "text": "Islaamummaa keessatti dubartootaaf rifeensa gabaabsuun haraamaa miti. garuu yeroo dhoorgaa tahutu jira."}, {"text_idx": "#000007", "text": "1ffaa: Eega rifeensa gabaabsitee booda ajnabii dura ittiin deddeemuuf yoo gabaabsite"}, {"text_idx": "#000008", "text": "2ffaa: Dubartoota Muslima hin tahinitti fakkaachuuf yoo gababsite"}, {"text_idx": "#000010", "text": "4ffaa: Mana rifeensaa warra dhiiraa dhayxee namni dhiiraa yoo gabaabseef"}, {"text_idx": "#000011", "text": "5ffaa: Dubartiin heerumte hayyama abbaa warraa malee yoo gabaabsite haraama taha."}, {"text_idx": "#000012", "text": "Qabxiilee shanan asii olitti tarreeffaman irratti of eeggannoo cimaa godhuu barbaachisa."}, {"text_idx": "#000013", "text": "Dubartiin takka abbaa warraa isiitti bareeduuf jecha yoo rifeensa gabaabsatte, akkasumas humnaa ol itti dheeratee isii rakkisee yoo gabaabsitee fi sababaalee shari\u2019aa keessatti fudhatama qabaniif jecha yoo gabaabsite mirga qabdi. Islaamummaa keessatti wanti tokko dhoorkaa ta\u2019uu isaatiif ragaan Qur\u2019aanaa fi hadiisaa yoo hin dhufnee, wanti sun hayyamamaadha jedhamee fudhatama."}, {"text_idx": "#000014", "text": "Sunnaa keessatti wanti dubartoota rifeensa isaanii gabaabsuu dhoorku hin himamne. Inumaa rifeensa gabaabsuurratti kan qajeelchutu jira. Abu Salaamah ibn Abdurrahmaan \u2018dubartootni rasuulaa SAW rifeensi isaanii fiixee gurraa bira akka hin dabarreef ni gabaabsu ture\u2019 jechuun isaa gabaafameera. (Muslim, 320)"}, {"text_idx": "#000015", "text": "Shiekh ibn Useeymiin (Rabbi rahmata isaaf haa godhuu) akkana jedhe, \u201crifeensa gabaabsuun ulamaa\u2019ii tokko tokko biratti jibbamaadha, tokko tokko biratti ammoo dhoorkamaadha, warri hayyamus ni jira. Yeroo dhimmi mormisiisaan akkanaa argamu dubbii gara Qur\u2019aanaa fi hadiisaa deebisuu qabna. Haga argetti wanti rifeensa gabaabsuu dhoorku Qur\u2019aanaa fi Sunnaa keessa hin jiru.\u201d"}, {"text_idx": "#000016", "text": "Dubartootni rifeensa isaanii wayta gabaabsan kana gabaabsanii kan dhiiraatti qixxeessuun isaanirratti dhoorkaa ta\u2019a. Ergamaan Rabbii SAW dubartoota dhiiratti fakkaatan abaaranii jiran. Kanaafuu rifeensa akka dhiiraatti gabaabsuun haraama irratti ta\u2019a."}, {"text_idx": "#000017", "text": "701: Mallaqa namni nama bira kaayate irraa zakaa akkamitti baasan?\n700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?\n697: Nama qabeenya nama dhoorkate akkam godhan?"}]